**ทัพหน้า​บุก “บ้านน้ำเกี๋ยน” เตรียมพร้อมโชว์อัตลักษณ์ต้นแบบ “ชุมชนชีววิถีเฮิร์บ”**

จ.น่าน 27 ตุลาคม 2561 – นายภานุวัฒน์ ตริยางกูรศรี รองอธิบดีกรมส่งเสริมอุตสาหกรรม นายจารุพันธุ์ จารโยภาส รองอธิบดีกรมส่งเสริมอุตสาหกรรม นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ และผู้บริหารกรมส่งเสริมอุตสาหกรรม ลงพื้นที่ตรวจความเรียบร้อยในการเตรียมการต้อนรับนายสมชาย​ หาญ​หิรัญ​ รัฐมนตรีช่วยว่าการกระทรวงอุตสาหกรรมในโอกาสลงพื้นที่เยี่ยมชมความคืบหน้าและผลการดำเนินงานโครงการหมู่บ้านอุตสาหกรรมสร้างสรรค์ (CIV) ในวันที่​ 28​ ตุลาคมนี้ ณ ชุมชนบ้านน้ำเกี๋ยน อ.ภูเพียง

สำหรับการลงพื้นตรวจเยี่ยมความคืบหน้าและผลการดำเนินโครงการหมู่บ้านอุตสาหกรรมสร้างสรรค์ (CIV) ของรัฐมนตรีช่วยว่าการกระทรวงอุตสาหกรรมในครั้งนี้ ประกอบไปด้วย 3 ชุมชน ได้แก่ ชุมชนบ้านน้ำเกี๋ยน จ.น่าน ชุมชนบ้านบัว จ.พะเยา และชุมชนบ้านสันติคีรี จ.เชียงราย ซึ่งเป็น 1 ภารกิจการลงพื้นที่ตรวจราชการพื้นที่กลุ่มจังหวัดภาคเหนือนตอนบน 2 (จ.เชียงราย น่าน พะเยา และแพร่) และประชุมรัฐมนตรีอย่างเป็นทางการนอกสถานที่ ครั้งที่ 8/2561 ระหว่างวันที่ 27-30 ตุลาคม 2561 ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน /ภาพข่าว